જો તમે સ્માર્ટફોન યુઝર છો તો ગોરિલા ગ્લાસનું નામ સાંભળ્યું જ હશે. ગોરિલા ગ્લાસ એક ખાસ પ્રકારના ગ્લાસ હોય છે, જેમાં સ્ક્રેચ નથી પડતાં સાથે જ તે તમારા ફોનને સુરક્ષિત પણ રાખે છે. આજકાલ ગોરિલા ગ્લાસનો ઉપયોગ ટીવી અને કાર્સમાં પણ કરવામાં આવી રહ્યો છે. જો તમારા સ્માર્ટફોનમાં ગોરિલા ગ્લાસ લાગેલા છે તો તમારે સ્ક્રીનમાં સ્ક્રેચગાર્ડ અથવા તો કવર લગાવવાની જરૂર નથી. અવાર-નવાર આપણે આપણા ફોનને પેન્ટના ખિસ્સામાં નાંખીએ છીએ, જો એ જ ખિસ્સામાં ચાવી અથવા ચલણી સિક્કા કે અન્ય કોઇ વસ્તું પડી હોય તો આપણા ફોનની સ્ક્રીનમાં સ્ક્રેચ પડી જાય છે, પરંતુ ગોરિલા ગ્લાસવાળા સ્માર્ટફોનમાં સ્ક્રેચ પડવાનો કોઇ ભય રહેતો નથી.